I noen luftfartøy må flygeren selv føre flyet korrekt i henhold til det instrumentene viser, mens andre er utstyrt med autopilot som følger instrumentvisningene automatisk. Med noen systemer kan et fly lande helt på egen hånd, men normalt overtar flygeren selv i det han/hun får visuell kontakt med rullebanen og lander fartøyet manuelt. Brukes for eksempel ILS Cat IIIc, kan luftfartøyet lande med 0 meters sikt vertikalt og 0 meters sikt horisontalt. I Norge er det kun Oslo lufthavn, Gardermoen som har slikt utstyr, og da bare til den ene rullebanen (i begge retninger og godkjent til CATIIIb). I praksis vil da flyet lande seg selv – uten at flygeren trenger å gjøre noe som helst. Dette fordrer dog selvsagt at flyet også er utstyrt med nøyaktig nok ILS-utstyr.